CELEX: 62013TN0226
Language: el
Date: 2013-04-14 00:00:00
Title: Υπόθεση T-226/13 P: Αναίρεση που άσκησε στις 14 Απριλίου 2013 ο Luigi Marcuccio κατά της διατάξεως που εξέδωσε το Δικαστήριο Δημόσιας Διοίκησης στις 6 Φεβρουαρίου 2013 , στην υπόθεση F-67/12, Marcuccio κατά Επιτροπής

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/36
            
         Αναίρεση που άσκησε στις 14 Απριλίου 2013 ο Luigi Marcuccio κατά της διατάξεως που εξέδωσε το Δικαστήριο Δημόσιας Διοίκησης στις 6 Φεβρουαρίου 2013, στην υπόθεση F-67/12, Marcuccio κατά Επιτροπής
   (Υπόθεση T-226/13 P)
   2013/C 171/69
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (εκπρόσωπος: G. Cipressa, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να δεχθεί όλα τα αιτήματα που είχε υποβάλει ο αναιρεσείων πρωτοδίκως.
            
         
               —
            
            
               να καταδικάσει την αναιρεσίβλητη στα δικαστικά έξοδα όσον αφορά τον πρώτο βαθμό δικαιοδοσίας.
            
         
      Λόγοι αναιρέσεως και κύρια επιχειρήματα
   
   Στην υπό κρίση υπόθεση, ο αναιρεσείων ασκεί αναίρεση κατά της διατάξεως της 6ης Φεβρουαρίου 2013, με την οποία το Δικαστήριο Δημόσιας Διοίκησης έκρινε προδήλως αβάσιμη προσφυγή-αγωγή με αντικείμενο, αφενός, αίτημα ακυρώσεως της αποφάσεως της Ευρωπαϊκής Επιτροπής περί απορρίψεως αιτήματος αποκαταστάσεως της ζημίας που ισχυρίζεται ότι υπέστη ο αναιρεσείων εξαιτίας επιστολής, σχετικής με τη διαδικασία εκτελέσεως της αποφάσεως του Δικαστηρίου Δημόσιας Διοίκησης, της 4ης Νοεμβρίου 2008, F-41/06, Marcuccio κατά Επιτροπής, η οποία απεστάλη στον δικηγόρο που τον εκπροσώπησε στο πλαίσιο της αναιρέσεως κατά της αποφάσεως αυτής, και, αφετέρου, αίτημα να υποχρεωθεί η Επιτροπή να αποκαταστήσει τη ζημία που διατείνεται ότι υπέστη ο αναιρεσείων εξαιτίας του γεγονότος αυτού.
   Προς στήριξη της αναιρέσεώς του, ο αναιρεσείων προβάλλει παντελή έλλειψη αιτιολογήσεως της απορρίψεως του αιτήματός του για αποζημίωση, πλημμελή διεξαγωγή αποδείξεων, παραμόρφωση και αλλοίωση πραγματικών περιστατικών, αυθαίρετη, καθώς και πεπλανημένη και μη εύλογη ερμηνεία και εφαρμογή:
   
               —
            
            
               των κανόνων δικαίου περί αδικοπρακτικής ευθύνης των θεσμικών οργάνων της Ευρωπαϊκής Ένωσης·
            
         
               —
            
            
               της έννοιας της υποχρεώσεως αιτιολογήσεως που υπέχουν τα θεσμικά και τα δικαιοδοτικά όργανα της Ευρωπαϊκής Ένωσης·
            
         
               —
            
            
               της έννοιας της παράνομης συμπεριφοράς θεσμικού οργάνου της Ευρωπαϊκής Ένωσης.
            
         Ο αναιρεσείων προβάλλει επίσης τον παράνομο χαρακτήρα του διατακτικού της πρωτόδικης αποφάσεως όσον αφορά τα δικαστικά έξοδα.